נשיא שווייץ

נשיא שווייץ (בגרמנית: Bundespräsident(in) der Eidgenossenschaft; באיטלקית: Presidente della Confederazione; בצרפתית: Président(e) de la Confédération; ברומאנש: President(a) da la Confederaziun) הוא התפקיד הבכיר ביותר בפוליטיקה של שווייץ. הנשיא הוא אחד מחברי המועצה הפדרלית והוא נבחר מתוכה על ידי אספת הברית לתקופה של שנה אחת. תפקיד הנשיא הוא בעיקרו ייצוגי וללא סמכויות נוספות על אלו של חבר מועצה, כיוון שסמכויות הרשות המבצעת ותפקידי ראש המדינה והממשלה חלים באופן שווה על שבעת חברי מועצת הברית.

הנשיאה הנוכחית (2024) של שווייץ היא ויולה אמהרד, מהמפלגה העממית הנוצרית-דמוקרטית.

== תפקידים ==
רוב תפקידיו של הנשיא ייצוגיים בלבד. הנשיא מקבל כתבי האמנה של שגרירים ודיפלומטים, מקבל אורחים ונציגים רמי דרג ממדינות אחרות, ונושא נאומי פתיחה באירועים דוגמת חגיגות יום תחילת השנה, יום החולים והיום הלאומי של שווייץ. בנוסף חונך הנשיא אירועים גדולים בשווייץ, בהם תערוכת הרכב בז'נבה והיריד החקלאי בסנט גאלן.

הנשיא יושב בראש ישיבות מועצת הברית בת שבעת החברים, המתפקדת כרשות מבצעת, ומשמש בה כלשון מאזניים במקרה של שוויון בהצבעה בין שאר החברים (מקרה נדיר יחסית בשווייץ). עם זאת, אין לנשיא עדיפות ממשית או סמכות על כל אחד מששת החברים האחרים במועצה, והוא מוגדר כ- "Primus inter pares", ראשון בין שווים.

== בחירה ==
הנשיא נבחר על ידי שני בתי אספת הברית, הגוף המחוקק השווייצרי. הבחירה מתבצעת מדי שנה ביום רביעי השני של מושב החורף של האספה, והכהונה מתחילה בתחילת השנה האזרחית ונמשכת שנה אחת. הנשיא לא יכול להיבחר פעמיים ברציפות, אך יכול למלא את התפקיד מספר פעמים. מנהג קבוע בבחירה מתייחס לוותק, וקובע שחבר מועצה ייבחר רק לאחר ששימש במועצה תחת נשיאות כל חברי המועצה הוותיקים ממנו.

מלבד הנשיא מתמנה גם סגן נשיא, המחליף את הנשיא במקרי היעדרות ולרוב גם תופס את מקומו בשנה שלאחר מכן.

מקס פטיפייר נבחר לתפקיד 3 פעמים (1950, 1955, 1960).

==נשיאי שווייץ (משנת 2000)==

{| class="wikitable"
|+ 
|-
! מס' !! תמונה !! שם !! שנתהכהונה !! מפלגה !! קנטון
|-
| 152 || אדולף אוגי || 2000 || מפלגת העם השווייצרית || ברן
|-
| 153 || מוריץ לאואנברגר || 2001 || המפלגה הסוציאל-דמוקרטית השווייצרית || ציריך
|-
| 154 || קספר ויליגר || 2002 || המפלגה הדמוקרטית החופשית של שווייץ || לוצרן
|-
| 155 || פסקל קושפאן || 2003 || המפלגה הדמוקרטית החופשית של שווייץ || ואלה
|-
| 156 || ז'וזף דייס || 2004 || המפלגה העממית הנוצרית-דמוקרטית השווייצרית || פריבור
|-
| 157 || סמואל שמיד || 2005 || מפלגת העם השווייצרית || ברן
|-
| 158 || מוריץ לאואנברגר || 2006 || המפלגה הסוציאל-דמוקרטית השווייצרית || ציריך
|-
| 159 || מישלין קלמי-רה || 2007 || המפלגה הסוציאל-דמוקרטית השווייצרית || ז'נבה
|-
| 160 || פסקל קושפאן || 2008 || המפלגה הדמוקרטית החופשית של שווייץ || ואלה
|-
| 161 || הנס-רודולף מרץ || 2009 || המפלגה הליברלית || אפנצל אוסר-רודן
|-
| 162 || דוריס לויטהרד || 2010 || המפלגה העממית הנוצרית-דמוקרטית השווייצרית || ארגאו
|-
| 163 || מישלין קלמי-רה || 2011 || המפלגה הסוציאל-דמוקרטית השווייצרית || ז'נבה
|-
| 164 || אוולינה וידמר-שלומפף || 2012 || המפלגה השמרנית הדמוקרטית השווייצרית || גראובינדן
|-
| 165 || אולי מאורר || 2013 || מפלגת העם השווייצרית || ציריך
|-
| 166 || דידייה בורקהלטר || 2014 || המפלגה הליברלית || נשאטל
|-
| 167 || סימונטה סומרוגה || 2015 || המפלגה הסוציאל-דמוקרטית השווייצרית || ברן
|-
| 168 || יוהאן שניידר-אמאן || 2016 || המפלגה הליברלית || ברן
|-
| 169 || דוריס לויטהרד || 2017 || המפלגה העממית הנוצרית-דמוקרטית השווייצרית || ארגאו
|-
| 170 || אלן ברסה || 2018 || המפלגה הסוציאל-דמוקרטית השווייצרית || פריבור
|-
| 171 || אולי מאורר || 2019 || מפלגת העם השווייצרית || ציריך
|-
| 172 || סימונטה סומרוגה || 2020 || המפלגה הסוציאל-דמוקרטית השווייצרית || ברן
|-
| 173 || גי פרמלן || 2021 || מפלגת העם השווייצרית || וו
|-
| 174 || איניאציו קאסיס || 2022 || המפלגה הליברלית || טיצ'ינו
|-
| 175 || אלן ברסה || 2023 || המפלגה הסוציאל-דמוקרטית השווייצרית || פריבור
|-
| 17 || ויולה אמהרד || 2024 || המפלגה העממית הנוצרית-דמוקרטית השווייצרית || ואלה
|}

== ראו גם ==
* פוליטיקה של שווייץ

== קישורים חיצוניים ==
* 

== הערות שוליים ==

*
קטגוריה:שווייץ: פוליטיקה